**ACTA DEL PLE ORDINARI DE L’AJUNTAMENT DE CÀNOVES i SAMALÚS. PLE NÚM. 1/2015**

A Cànoves i Samalús a les vint hores del dia 30 de març de 2015, a l’efecte de procedir a celebrar el plenari ordinari, sota la Presidència de l’Alcalde Sr. Josep Lluís López Carrasco, es reuneixen els Srs. i Sres. Regidors i regidores al marge enumerats, assistits pel Secretari que dóna fe de l’acte.

MARIA LOURDES AGUIILERA BEDMAR (PSC)

PILAR LOSADA LOPEZ (PSC)

BLAS GARCIA GUERRA (PSC)

JOSEP CUCH CODINA (NIU)

MARIA DEL CARMEN BARRIO JULIO (NIU)

JESUS N. DELGADO GONZALEZ (EPM)

NOELIA CORTES RUEDA (EPM)

FRANCISCO J. JURADO DELGADO (PP)

ROSER DOLS OLIVERAS (CiU)

JOAN CARLES CUSELL GALICIA (ERC)

SECRETARI: Francesc d'A. Serras i Ortuño

Abans de començar, el plenari, guarda un minut de silenci per l’accident aeri de la companyia Germanwings als Alps Francesos.

1. **PROPOSTA D’APROVACIÓ DE L’ESBORRANY DE L’ACTA DE LA SESSIÓ DE ANTERIOR.**

Per part del Sr. Alcalde es pregunta als regidors si tenen res que manifestar en relació a l’esborrany de l’acta de la sessió que ha estat repartit conjuntament amb la convocatòria.

L’esborrany es posa a votació aprovant-se per unanimitat.

1. **Donar compte dels decrets d’alcaldia dictats fins la data.**

Per part del Sr. Secretari es dona lectura als Decrets dictats fins la data. El Plenari en queda assabentat.

1. **proposta d’aprovació inicial del pressupost únic d’ingressos i despeses, així com la plantilla de personal i les bases d’execució.**

Per part del Sr. Alcalde es dona la paraula al regidor del PP, Sr. Jurado qui manifesta que el pressupost d’aquest exercici, que ha estat a disposició de tots els regidors, conjuntament amb la resta de documentació, es presenta ajustat a les necessitats reals del municipi i que s’ha fet tenint com a base la liquidació del darrer any i que compte amb els informes favorables de intervenció. Afegeix també que hi hauran quinze dies per fer al·legacions i que es respondran i debatran en un proper ple. El pressupost que es presenta conjuntament amb la plantilla de personal i les bases d’execució consten en el seu respectiu expedient.

El Sr. Cuch manifesta que ha pogut observar que s’han consignat 10.000 € per fer uns pous a Ca L’Esmandia i uns altres 10.000 € per una avant-projecte de les obres i es pregunta d’on sortiran els ingressos. El Sr. Secretari, amb la vènia de l’Alcaldia, manifesta que ha fet constar en el seu informe que aquests diners han de ser reemborsats a l’Ajuntament quan es faci la liquidació de l’expedient de quotes d’urbanització.

Pregunta el Sr. Cuch sobre la partida d’aigua que puja força en vers el darrer any, explicant la regidora Sra. Aguilera que s’han tingut que portar cubes al poble de Samalús, fet que no es repetirà perquè abans de l’estiu ja hi haurà aigua d’ATLL a Samalús.

Comenta també el Sr. Cuch que la partida de festes populars s’ha disparat fins als 45.000 € i afegeix que el seu grup s’alegra de l’augment de 1.500 a 3000 € destinats al Consell del Poble de Samalús això com l’augment a la partida de subvencions i ajudes a les entitats i associacions.

La regidora Sra. Dols manifesta que amb els diners del Consell del Poble es paga la web turística i que aquest any també s’invertiran 1.500 € més.

El Sr. Cuch manifesta que, a part de que el seu grup farà les al·legacions pertinents, creu que no es bo fer un pressupost amb factures pendents de pagar de l’any anterior. El Sr. Jurado manifesta que s’ha seguit la llei d’estabilitat pressupostària i que és un pressupost realista i potser no massa ortodoxa però que respon a les necessitats de les famílies.

El Sr. Alcalde manifesta que es molt difícil gestionar en temps de crisi i que es mirarà de millorar tot el que sigui millorable, però que cal tenir present que l’ajuntament no té industria i els ingressos son els que son i cal prioritzar. Fa esment el Sr. Alcalde de l’important augment en el capítol I, de personal, que s’ha fet per poder contractar, en un parell de mesos, 6 persones durant sis mesos. Es refereix també a l’augment de la partida de serveis socials i atencions benefiques fins a 64.000 € destinats a les persones del poble que ho estan passant més malament. Per últim es refereix a la baixada del cost de la llum gracies a les faroles tipus LED, al manteniment i millora del transport urbà/interurbà i a la posada en marxa de les obres d’urbanització de Ca L’Esmandia per fases.

El regidor Sr. Cusell manifesta que caldria preguntar-se si no seria millor fer uns pressupostos participatius, com ja s’està fent a forces llocs. Afegeix també que, com cada any, el seu grup voldria que es fes una comissió informativa prèvia per resoldre molts dubtes que sorgeixen sempre en el ple. Felicita a l’equip de govern per tenir unes bases d’execució renovades i manifesta que el seu grup farà les al·legacions adients.

Posat l’afer a votació es aprovat per majoria absoluta, amb els vots a favor dels regidors del PSC, CiU i PP i l’abstenció de la resta de grups.

1. **Proposta d’aprovació definitiva del Compte General de l’exercici 2013, prèvia resolució de les al·legacions presentades.**

Per part del Sr. Secretari es dona lectura a les objeccions i preguntes formulades pel grup municipal d’ERC en base a l’anunci en el BOP del dia 16 de desembre de 2014, en el que es va anunciar l’obertura d’exposició publica del compte general de 2013. En negreta es fan constar les respostes que es donen.

*“Objeccions*

1a. Com ja vam comentar en la reunió de la Comissió Especial de Comptes del dia 3 de desembre de 2014, en el mes de gener de 2013 es va comprometre el pagament a Enginyeria Gesa, amb NIF B60566627, per un import de 25.000 €, destinada a la liquidació del projecte d’urbanització del sector de “Cànoves Residencial”, corresponent a l’any 2008. Entenem que essent un deute ja s’hauria d’haver assumit i liquidat amb anterioritat a 2013.”

**Manifesta el Sr. Secretari, a petició del Sr. Alcalde, que el deute estava reconegut però que no s’havia liquidat amb per problemes de tresoreria.**

“2a. En data 20 de maig de 2013 es fa un pagament de la partida 162.22711 Consorci Gestió Residus, per un import de 1.000 €, a nom de l’Agència de Residus de Catalunya. Entenem que és un tercer diferent.

Referent a aquesta operació, repassant les actes de la Junta de Govern Local hem comprovat que el dia 13 de maig de 2013 es va aprovar aquest pagament com a factura. En la documentació del mes de maig s’adjunta a l’operació de pagament la resolució de l’Agència de Residus de Catalunya (expedient sancionador G0918/2012/270), contra l’Ajuntament de Cànoves i Samalús per presumpta infracció administrativa. Llegint la resolució es comprova que el lloc on es va produir la infracció administrativa correspon a les coordenades UT1 4470284616367, de Can Volart. Es fa referència al fet que els agents rurals detecten a l’esmentat lloc, en data 25 d’abril de 2012, acumulació de runa i material de construcció, residus d’asfalt, restes vegetals, restes de tubs de plàstic, i que posteriorment en data 22 de maig de 2012 emeten un informe on es detecta un augment de runa. Entenem, si no se’ns afirma el contrari, que són restes procedents principalment de Ca Teixidor i/o Ca l’Esmandia, dipositades en un terreny municipal.

A partir d’aquí, l’Agència de Residus de Catalunya incoa expedient sancionador, amb qualificació d’infracció greu (dipòsit de residus no autoritzat) i, després de les al·legacions, la multa es queda en 1.000 €. Al marge de la consideració que ens pugui merèixer la infracció, entenem que l’assumpció de la sanció hauria d’haver un punt específic de Junta de Govern Local.

**Per part del Sr. Alcalde es manifesta la conformitat amb la exposició del Sr. Cusell.**

*Preguntes*

1a. Vinculat a l’operació de referència 22008000539 (pagament a Enginyeria Gesa, amb NIF B60566627, per un import de 25.000 €, destinada a la liquidació del projecte d’urbanització del sector de “Cànoves Residencial”, corresponent a l’any 2008, que apareix en el 2013, ¿se’ns pot facilitar per escrit quins són els deutes no reconeguts, a dia d’avui, encara per l’Ajuntament, i reclamats per tercers?

**El Sr. Alcalde manifesta que es farà arribar per escrit al Sr. Cusell.**

2a. En el compte general de 2013, concretament en el mes de maig, hi ha un document P, de referència 22013000577, a nom de Thinking Big Bussines, per un import de 4.513,95 €, a càrrec de la partida 151.21200 Rep., Mant. I Cons. Edificis, corresponent a cortines pel CAP. Al marge de si és la partida pressupostària més adequada, ¿quins són els compromisos concrets de l’Ajuntament respecte del dispensari i si la reposició de cortines ha de formar part d’aquest compromisos?

**La regidora Sra. Losada manifesta que, desprès de converses amb la Sra. Aurora Dueñas, es va aconseguir una subvenció de 20.000 € anuals per millores al consistori, quan anteriorment era de 10.000 € i explica detalladament les millores que s’han portat a terme com l’aire condicionat, les cortines, la pintura interior i exterior, cadires per la sala d’espera i que ara es vol posar internet per poder fer conferencies online. Afegeix que s’ha modificat el mostrador per suprimir barreres arquitectòniques i que s’ha demanat tenir un DEA i un congelador per tres litres de sang. El Sr. Cusell manifesta que agraeix les explicacions.**

*Observacions*

1a. Hi ha un pagament del mes de desembre de 2013, a Àrids Garcia, per import de 1.090,04 €, a càrrec de la partida 454.21002 Vies urbanes, camins públics, parcs i jardins, corresponent a 9 albarans de sauló garbellat. Els albarans no hi són. Entenem que en aquest i en altres casos s’hi haurien d’adjuntar.

**S’agraeix la observació i es tindré en compte en el futur.**

Posat l’afer a votació es aprovat per majoria absoluta amb els vots favorables dels regidors del PSC, CiU i PP i l’abstenció dels regidors d’ERC, EPM, i NIU.

1. **Proposta de baixa de crèdits incobrables de l’Organisme de Gestió Tributària.**

Per part del Sr. Secretari es dona compte de la relació de crèdits incobrables presentada per l’Organisme de Gestió Tributària, expedients 14007, 14004, 14005, 14006 i 14002 per un import total de 8.996,82 €.

L’afer es aprovat per unanimitat.

1. **Proposta del Grups Municipals del PSC, CiU i NIU en vers la pobresa energètica.**

Per part del Sr. Secretari es dona lectura a la proposta conjunta dels grups municipals del PSC, CiU i NIU, en els termes següents:

“Proposició del Grup Municipal del PSC, CiU i NIU, de suport a la Iniciativa Legislativa Popular que presenten l'Observatori DESC, les Plataformes d'Afectats per la Hipoteca de Catalunya i l'Aliança contra la Pobresa Energètica de Mesures Urgents per fer front a l'emergència Habitacional i a la Pobresa Energètica a petició de la Plataforma d'Afectats per la Hipoteca de Cardedeu.

**Exposició de motius**

**I**

**Catalunya és una de les Comunitats Autònomes més afectades per la crisi econòmica. Segons l’Institut d’Estadística de Catalunya, més de 200.000 llars tenen tots els seus membres a l’atur, de les quals 95.000 no perceben cap ingrés.**

**Aquesta situació d’emergència social és especialment greu en l’àmbit de l’habitatge.** El sobre endeutament hipotecari, de fet, és una de les problemàtiques més punyents. **Catalunya s’ha convertit en una de les Comunitats Autònomes amb major nombre d’execucions hipotecàries i de desnonaments. Segons** dades del Consell General del Poder Judicial, entre el 2008 i el 2013 es van iniciar 98.040 procediments d’execucions hipotecàries. En molts casos, aquest procediments comporten no només la pèrdua de l’habitatge habitual sinó també l’adquisició d’un deute exorbitant amb les entitats financeres. **A la problemàtica de les execucions hipotecàries s’hi afegeixen les dificultats per fer front al pagament del lloguer**. Segons dades judicials, l’any 2013, un 67% dels 16.008 desnonaments que es van produir a Catalunya van estar relacionats amb l’impagament del lloguer.

Aquest panorama de vulnerabilitathabitacional es veu agreujat per l’existència d’unmercat privat de lloguer escàs, car i altament especulatiu i per la manca d’un parc d’habitatge social que permeti re allotjar les famílies afectades. Segons la Conselleria de Territori i Sostenibilitat, els habitatges de lloguer social no arriben als 30.000 -un 1% del parc habitacional-, front al 18% de què disposen els països de l’entorn europeu. **L’exigua proporció d’habitatges econòmicament accessibles contrasta amb els 448.356 pisos buits** -13% del parc-, que segons l’Institut Nacional Estadística es concentren a Catalunya. **En aquest context, no és d’estranyar que cada cop siguin més nombroses les ocupacions de pisos buits per part de famílies incapaces de fer front al pagament de l’habitatge.**

Alhora, **resulta alarmant el creixement de la pobresa energètica** entesa com la dificultat per fer front a les factures de subministraments bàsics d’electricitat, gas i aigua. Els preus d’accés aquest subministraments s’han tornat inassequibles per a la població. Des de 2008, la llum ha pujat un 60% i l’aigua un 66%. El Síndic de Greuges a *l’Informe sobre La Pobresa Energètica a Catalunya* d’octubre de 2013 documenta els impactes socials, sanitaris i mediambientals de la pobresa energètica, i denuncia el sobreesforç que implica l’acumulació de deutes vinculats al pagament de factures de la llar. El mateix informe recorda que Segons l’Enquesta de condicions de vida corresponent al 2011, a Catalunya hi ha 193.000 llars –un 6,9% del total– que no poden assumir la despesa de mantenir l’habitatge a una temperatura adequada.

Segons dades de l’Associació Espanyola de Ciències Ambientals, només a l’Àrea Metropolitana de Barcelona, s’ha passat de 27.359 expedients de suspensió del subministrament d’aigua el 2011 a 72.039, el 2012. Les dificultats per fer front al pagament de l’habitatge i la pobresa energètica suposen, fins i tot, la pèrdua de vides humanes.

**El creixement d’aquesta situació d’emergència social i l’escassetat dels ajuts que reben les persones afectades contrasten amb els ingents beneficis obtinguts per entitats financeres i empreses de subministraments**. Les cinc entitats financeres més grans de l’Estat espanyol —Santander, BBVA, Caixabanc, Popular y Sabadell— van tancar 2013 amb un benefici de 7.674 milions. Cal recordar, igualment, que des de que va començar la crisi les administracions públiques han transferit al voltant de 165.000 milions d’euros a les entitats financeres. L’Informe *Emergència Habitacional en el Estado Español* de l’Observatori DESC i la PAH mostrava com algunes de les entitats que més desnonen són precisament les que han concentrat la major part d’ajudes públiques. La Conselleria de Territori i Sostenibilitat ha xifrat en 80.000 els pisos buits nous a estrenar que resten buits a Catalunya. Aquest diagnòstic es pot estendre també a les empreses de subministrament energètic. Durant els 3 primers trimestres de 2013, l’oligopoli elèctric que opera a l’estat espanyol (Endesa, Gas Natural-Fenosa, Iberdrola, EON Espanya i EDP) va obtenir 7.638 M€ de benefici, el doble que el de les elèctriques europees. Només Endesa, principal empresa distribuïdora de la llum a Catalunya, va declarar 1.879 M€ de benefici l’any 2013.

**II**

**La manca de satisfacció de necessitats habitacionals i energètiques bàsiques contradiu nombrosos compromisos internacionals** assumits pel Regne d’Espanya i per la Generalitat de Catalunya.

La *Declaració Universal dels Drets Humans* y el *Pacte Internacional de Drets Econòmics Socials i Culturals*, a l’article 11, reconeix “el dret de tothom a un nivell de vida adequat per a ell i per a la seva família, incloent-hi l'alimentació, el vestit i l'habitatge, i una millora contínua de condicions d'existència”.

Segons *l’Observació General nº 4 del Comitè de Drets Econòmics, Socials i Culturals* (DESC) de Nacions Unides, el contingut del dret a l’habitatge comprèn l’accés permanent a “recursos naturals i comuns, a aigua potable, a energia per la cuina, la calefacció i la llum”. De fet **el dret a l’aigua i al sanejament es troben reconeguts** a *l’Observació General nº 15*. *L’Observació General nº 7*, per la seva banda, incorpora com a **contingut del dret a l’habitatge la protecció contra els desnonaments forçosos**, i l’obligació de **què els poders públics garanteixin el re allotjament adequat de les persones sense recursos que es vegin afectades per un desnonament**.

Aquests continguts generen diferents tipus d’obligacions per a **les administracions públiques**. En primer lloc, **han de fer “tots els esforços, fins al màxim de recursos disponibles”** per satisfer-los, **atorgant prioritat als “col·lectius més vulnerables”**. En segon terme, han d’assegurar-los no només davant l’administració sinó també front a abusos provinents de particulars. (Observació General nº3).

Molts d’aquests drets i d’aquestes obligacions es troben recollits també a la Constitució espanyola i a l’Estatut d’Autonomia de Catalunya. ***L’article 47 de la Constitució espanyola* reconeix el dret a un habitatge digne** i el vincula a l’obligació dels poders públics d’impedir l’especulació. **Junt al deure de combatre l’especulació, els poders públics han de garantir que el dret de propietat no s’exerceixi de manera anti-social** (article 33) i subordina tota la riquesa [...] sigui quina sigui la titularitat “a l’interès general”. Aquesta obligació és especialment rellevant tractant-se d’entitats financeres i empreses que presten serveis econòmics d’interès general, sobretot quan han estat beneficiàries d’ajuts i subvencions públiques.

També *l’article 5 de l’Estatut d’Autonomia de Catalunya* disposa que totes les persones tenen dret a viure lliures de situacions “d’explotació i maltractaments”, com les que, *de facto*, comporten la manca d’un habitatge digne, el sobre endeutament o la impossibilitat d’accés a subministraments bàsics d’aigua, llum i gas. L’article 30, de fet, determina que “totes les persones tenen dret a accedir en condicions d’igualtat als serveis d’interès general”. Per la seva banda, i a l’igual que el Pacte Internacional de Drets Econòmics Socials i Culturals, **l’article 42.3 de l’Estatut obliga els poders públics a “vetllar per la dignitat, la seguretat i la protecció integral de les persones, especialment de les més vulnerables”**.

Ja en el marc de la legislació autonòmica, la protecció del dret a l’habitatge i l’obligació d’eradicar-ne els usos anòmals, incloent-hi l’habitatge buit, està contemplada a *la Llei 18/2007, de 28 de desembre, del dret a l’habitatge*. L’article 4 d’aquesta llei, de fet, determina que el “conjunt d'activitats vinculades amb el proveïment d'habitatges destinats a polítiques socials” es configuri “com un servei d'interès general per assegurar un habitatge digne i adequat per a tots els ciutadans”. La Llei 22/2010, de 20 de juliol, del Codi de Consum de Catalunya, fa el mateix en relació als subministraments bàsics als seus articles 251 i 252.

**III**

**Text articulat de la Iniciativa Legislativa Popular que ha estat acceptada a tràmit per la Mesa del Parlament de Catalunya en data 13 d'octubre de 2014.**

**Art. 1. Mesures contra el sobre endeutament de persones consumidores relacionat amb l’habitatge habitual**

1. Les mesures contemplades en aquest article tenen per objecte establir mecanismes destinats a resoldre el sobre endeutament de les persones físiques i les famílies, i en especial els deutes derivats de l’habitatge habitual. Mitjançant la regulació d'un procediment extrajudicial i, si escau, la d'un procediment judicial, per tal de donar solució a la situació de sobre endeutament en què es trobi la persona física consumidora per causes sobrevingudes. Aquesta previsió es basa en el fet que el dret de les persones consumidores té caràcter de dret bàsic i és objecte d'una especial protecció, conforme preveu l'article 121,1 de la Llei 22/2010 de 20 de juliol, reguladora del Codi de Consum de Catalunya. Aquest procediments es regularan sens perjudici del que estableix la legislació hipotecària i concursal.
2. A l'efecte de la present llei, ostentaran la condició de consumidors les persones físiques que reuneixin les condicions previstes a l’art. 111,2.a de la Llei 22/2010, de 20 de juliol, del Codi de Consum de Catalunya.
3. Les persones físiques consumidores que es trobin o es puguin trobar en una situació d’insolvència derivada del pagament de l’habitatge poden iniciar els procediments regulats. Aquests procediments seran aplicables a totes les persones físiques residents a Catalunya.
4. La persona consumidora o qualsevol dels creditors podrà sol·licitar un procediment extrajudicial per la resolució de situacions de sobre endeutament derivades d’una relació de consum. Aquest es gestionarà per les comissions de sobre endeutament, subjectes al procediment administratiu, amb àmplies facultats de decisió atorgades (incloent la capacitat d’establir un pla de pagaments o de reestructuració del deute) i subjectes a la revisió del jutge competent. Es regularà reglamentàriament en el termini de tres mesos el procediment i el funcionament de les comissions de sobre endeutament. El deutor no podrà sol·licitar la intervenció de la comissió de sobre endeutament si es troba immers en un procediment judicial concursal, així mateix l’inici a posteriori d’un procediment d’aquesta naturalesa haurà de ser comunicat a la comissió que acordarà la finalització del procediment iniciat davant ella.
5. En el supòsit que no s’arribi a un acord per la via extrajudicial s’iniciarà un procediment judicial simplificat en el què es buscaran les fórmules adequades per la satisfacció dels deutes. Aquest procediment judicial simplificat s’iniciarà per la persona física consumidora, que aportarà informació completa sobre actiu i passiu, així com una proposta de pla de pagaments. El jutge, analitzades les circumstàncies del sobre endeutament de la persona física consumidora, la seva bona fe, les raons per les quals el procediment extrajudicial no va finalitzar amb acord i el pla de pagament presentat, podrà instar de nou un acord. En cas que no s’assoleixi acord, si en el termini de 2 anys no s’han pogut satisfer els deutes ni s’ha acordat un pla de pagament, s’iniciarà la liquidació dels actius per fer front als deutes. Aquesta liquidació tindrà una durada màxima d’un any i un cop finalitzada el jutge acordarà la cancel·lació del passiu no satisfet.

**Article 2. Mesures per evitar els desnonaments que puguin conduir a una situació de manca d’habitatge.**

1. Les persones i unitats familiars que tot i aconseguir la dació en pagament continuïn en situació de vulnerabilitat es podran acollir al lloguer forçós de l’habitatge executat durant un mínim de 3 anys.

2. Les persones i unitats familiars en situació de vulnerabilitat que no puguin fer front al pagament del lloguer podran acollir-se al lloguer forçós de l’habitatge per un mínim de 3 anys, quan aquest sigui propietat de persones jurídiques en les seves diferents formes, en especial entitats financeres i filials immobiliàries, fons voltors, entitats de gestió d’actius, inclosos els procedents de la reestructuració bancària i entitats immobiliàries.

3. Les persones i unitats familiars en situació de vulnerabilitat que no puguin fer front al pagament del lloguerd’habitatges propietat de persones físiques gaudiran dels ajuts que evitin el desallotjament.

4. Les administracions públiques es comprometran, en qualsevol cas, a garantir el re allotjament adequat de les persones en situació de vulnerabilitat per poder fer efectiu el desnonament.

**Article 3. Mesures per evitar la pobresa energètica lligada ala situació d’exclusió habitacional.**

1. Les administracions publiques hauran de garantir el dret a l’accés a subministraments basics d’aigua llum i gas de les persones en situació de vulnerabilitat mentre duri aquesta situació i com a mínim durant tres anys.
2. Com a principi de precaució s’establirà un protocol obligat de comunicació i intervenció prèvia dels serveis socials per tal d’aplicar els ajuts necessaris per evitar el tall de subministraments en cas que l’impagament sigui per manca de recursos econòmics de les famílies afectades.
3. Les administracions públiques establiran els acords o convenis necessaris amb les companyies de subministrament d’aigua potable, de gas i d’electricitat per tal d’establir línies d’ajut o descomptes molt significatius en el cost dels consums mínims de les persones en situació de vulnerabilitat.

**Article 4. Mesures per garantir la funció social de la propietat i impulsar la creació d’habitatge assequible**

1. L’Administració decretarà el lloguer forçós a persones o unitats familiars en situació de vulnerabilitat durant un mínim de 3 anys dels habitatges en mans d’entitats financeres i agències associades, fons d’inversió i entitats de gestió d’actius que romanguin en desús o infrautilitzats de manera injustificada durant 2 anys.

2. Aquest procediment s’aplicarà de forma preferent a les entitats financeres i de gestió d’actius que hagin rebut ajuts públics.

**Article 5: Despeses destinades a habitatge**

1. La Generalitat garantirà que en els supòsits contemplats als articles 2, 3, i 4 les despeses en matèria d’habitatge i de subministres bàsics no podran comportar més d’un 30% dels ingressos familiars disponibles.

Per tot això els grups Municipals del PSC, CiU i NIU de l'Ajuntament de Cànoves i Samalús sota signant, a petició de la Plataforma d'Afectats per la Hipoteca de Cardedeu, proposa al ple de la corporació els acords següents:

1 Donar suport a la proposta d'Iniciativa Legislativa Popular per fer front a l’emergència habitacional i a la pobresa energètica presentada al Parlament de Catalunya per l'Observatori DESC, les Plataformes d’Afectats per la Hipoteca de Catalunya i l'Aliança contra la Pobresa Energètica.

2. Habilitar els espais municipals i oferir els mitjans materials necessaris per a facilitar la recollida de signatures de la ILP”

El Sr. Alcalde manifesta que es una vergonya el que està passant amb les entitats bancaries i que el seu grup dona tot el suport a la ILP presentada. El regidor Sr. Cusell manifesta que al seu grup no li va arribar aquesta proposta però que sempre han estat sensibles en aquest tema i que ho recolzen totalment. El regidor Sr. Cuch manifesta que el seu grup també hi està d’acord però vol matisar que les mocions que presenta el grup socialista ho faci també a través del registre d’entrada, com la resta de grups.

L’afer es aprovat per unanimitat.

**7.- Proposta de ratificació de l’aprovació inicial de modificació d’Estatuts del Consorci Teledigital.**

Per part del Sr. Secretari es dona lectura a la següent

**PROPOSTA D’ACORD**

**Fets**

**Primer.** En data 30 de desembre de 2014 la Secretaria per delegació del Consorci Tele digital Granollers va informar sobre l’acord pres en sessió Plenària del Consorci de data 4 de desembre de 2014 pel qual es va aprovar inicialment l’adaptació dels Estatuts del Consorci per a la Gestió de la televisió digital local pública de la Demarcació de Granollers (Consorci Tele digital Granollers) al contingut de la Llei 27/2013, de 27 de desembre, de racionalitat i sostenibilitat de l’Administració Local, així com les disposicions de la Llei 15/2014, de 16 de setembre de racionalització del Sector Públic i altres mesures de reforma administrativa, tot modificant els articles 1, 5, 21, 22 i 23 dels Estatuts.

**Segon.** Atès què per tal de modificar els esmentats estatuts cal l’acord de cadascun dels ens consorciats, i per la qual cosa cal l’aprovació inicial, la submissió a informació pública i l’aprovació definitiva, tal com disposa l’article 313 del reglament d’obres, activitats i serveis dels ens locals, aprovat per decret 179/1995, de 13 de juny.

**Tercer.** Atès què, l’aprovació dels acords esmentats és competència del Ple del Consorci, i es requereix el vot favorable de la majoria absoluta del nombre legal de membres de la corporació, d’acord amb el que disposa l’article 114.3 del decret legislatiu 2/2003, de 28 d’abril, pel qual s’aprova el text refós de la llei municipal i de règim local de Catalunya.

**Fonaments de dret**

1) Article 313 del Reglament d’obres, activitats i serveis dels ens locals, aprovat per decret 179/1995, de 13 de juny, sobre el procediment de tramitació per la modificació dels estatuts.

2) Article 114.3 del decret legislatiu 2/2003, de 28 d’abril, pel qual s’aprova el text refós de la llei municipal i de règim local de Catalunya, en quan a l’adopció de l’acord de modificació dels estatuts del Consorci.

**Es proposa al Ple de la corporació:**

**PRIMER.** Ratificar l’aprovació inicial d’adaptació dels Estatuts del Consorci per a la Gestió de la televisió digital local pública de la Demarcació de Granollers (Consorci Tele digital Granollers).

Al contingut de la Llei 27/2013, de 27 de desembre, de racionalitat i sostenibilitat de l’Administració Local, així com les disposicions de la Llei 15/2014, de 16 de setembre de racionalització del Sector Públic i altres mesures de reforma administrativa, tot modificant el següent articulat dels Estatuts:

*Article 1:*

*Els ajuntaments d’Aiguafreda, Bigues i Riells, Caldes de Montbui, Canovelles, Cànoves i Samalús, Granollers, la Garriga, la Roca del Vallès i les Franqueses del Vallès constitueixen el Consorci, de caràcter local, per a la Gestió de la televisió digital local pública de la Demarcació de Granollers (Consorci Tele digital Granollers) a l’empara del que es preveu l’article 87 de la Llei 7/1985, de 2 d’abril, Reguladora de les Bases de Règim Local, els articles 191, 269 i següents del Decret Legislatiu 2/2003 de 28 d’abril, que aprova el Text Refós de la Llei Municipal i de Règim Local de Catalunya, els art. 312 i següents del Decret 179/1995 , de 13 de juny, Reglament d’Obres, activitats i Serveis dels ens locals i la Llei 22/2005, de 29 de desembre, de la Comunicació Audiovisual de Catalunya.*

*El Consorci, per a la Gestió de la televisió digital local pública de la Demarcació de Granollers (Consorci Tele digital Granollers) queda adscrit a l’Ajuntament de Granollers en virtut de la Disposició Final segona de la Llei 27/2013, de 27 de desembre, de racionalitat i sostenibilitat de l’Administració Local, atenent al criteri de prioritat recollit en l’apartat 2 lletra h) de la disposició addicional vigèsima de la Llei 30/1992, de 26 de novembre de Règim de 26 de novembre, de Règim Jurídic de les Administracions Públiques i del Procediment Administratiu Comú.*

*Article 5:*

*El domicili del Consorci és Centre Audiovisual – 2 planta – Edifici Roca Umbert – Fàbrica de les Arts de l’avinguda Prat de la Riba, 77 de Granollers – 08401-. Per acord del Ple Consorci podrà ser modificat el domicili.*

*Article 21:*

*2. El Consorci estarà subjecte al control pressupostari i comptable del Municipi al qual estigui adherit, formant part del seu pressupost i incloent-ne en el seu compte general d’acord a les disposicions vigents sobre règim local.*

*4. El règim de comptabilitat, aprovació i rendició de comptes serà el de la comptabilitat pública i s’adaptarà a les disposicions vigents sobre règim local, i en tot cas estarà subjecte al del Municipi al qual estigui adherit.*

*Article 22:*

*5. En tot cas, les entitats consorciades exercitaran el dret de separació del Consorci, d’acord amb el procediment i efectes regulats als art. 12 i 13 de la Llei 15/2014 de 16 de setembre, de racionalització del Sector Públic i altres mesures de reforma administratives.*

*Article 23:*

*2. La dissolució del consorci produirà la liquidació i extinció del mateix. L’acord de dissolució determinarà el liquidador i com s’haurà de procedir a la liquidació dels béns del Consorci i en el seu cas, a la reversió de les obres o de les instal·lacions existents, d’acord amb el règim aplicable a la Llei 15/2014 de 16 de setembre, de racionalització del Sector Públic i altres mesures de reforma administratives.*

*Per a la modificació d’aquests Estatuts es tindrà en compte l’article 14.6 dels Estatus del Consorci, en el que estableix que caldrà el quòrum de la majoria absoluta de vots, d’acord amb el sistema de ponderació establert en el present article i tenint en compte els membres presents a la sessió i els vots delegats.*

**SEGON.** Sotmetre l’acord primer al tràmit d’informació pública mitjançant la publicació en el taulell d’edictes i en el BOPB i DOGC, pel termini de 30 dies establerts en l’art. 160.1 en relació a l’art. 313.3 del Decret 179/1995, de 13 de juny pel qual s’aprova el Reglament d’Obres, activitats i Serveis dels ens locals, per tal que qualsevol interessat pugui formular al·legacions, suggeriments, esmenes que es creguin convenients.

Transcorregut aquest termini sense haver-ne produït cap reclamació, ni al·legació a aquest acord, s’entendrà que el text modificat dels estatuts del Consorci s’entendrà aprovat definitivament.

**TERCER.** Donar trasllat del present acord d’adaptació dels Estatuts del consorci per a la Gestió de la televisió digital local pública e la Demarcació de Granollers, juntament amb el certificat d’haver-ho exposat al públic, al Consorci Tele digital Granollers.

L’afer es aprovat per unanimitat.

**8.- Proposta de ratificació de l’aprovació inicial de modificació d’Estatuts del Consorci per la defensa del riu Besos.**

Per part del Sr. Secretari es dona lectura a la següent:

**PROPOSTA D’ACORD**

**DE RATIFICACIÓ DE LA MODIFICACIÓ D’ESTATUTS DEL CONSORCI PER A LA DEFENSA DE LA CONCA DEL RIU BESÒS**

El Consorci per a la Defensa de la Conca del riu Besòs compta amb uns Estatuts aprovats per la seva Junta General en data 29 de febrer de 1988, els quals han estat modificats i adaptats en successius acords. L’últim text refós dels Estatuts va ser aprovat per Junta General del 28 de febrer de 2012 i publicat al BOPB el 4 d’abril de 2012, i ratificat pel ple de l’Ajuntament.

En el decurs del tràmit d’aprovació definitiva i entrada en vigor de la modificació dels Estatuts va ser dictada la Llei 27/2013, de 27 de desembre, de racionalització i sostenibilitat de l’Administració Local (LRSAL), la qual ha inclòs una nova **Disposició Addicional Vint** en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), amb l’epígraf “Règim Jurídic dels Consorcis”, fixant nous paràmetres organitzatius per a aquest model organitzatiu. Per la seva banda, la **Disposició Transitòria Sisena** de la LRSAL estableix un règim transitori per a l'adaptació dels Estatuts, en establir que "els consorcis que ja estiguessin creats en el moment de l'entrada en vigor d'aquesta Llei han d'adaptar els seus Estatuts al que s'hi preveu el termini d'un any des de l'entrada en vigor d'aquesta Llei.

D’altra banda la Llei 15/2014, de 16 de setembre, de racionalització del Sector Públic i altres mesures de reforma administrativa introdueix novetats per als consorcis en matèria de separació dels seus membres i de liquidació dels mateixos, essent que també s’escau procedir formular una modificació estatutària per tal d’adaptar els estatuts vigents del Consorci.

La Junta General del Consorci per a la Defensa de la Conca del riu Besòs en sessió ordinària celebrada el 10 de desembre de 2014, ha adoptat l’acord d’aprovació inicial de l*a* modificació dels seus Estatuts, per tal d’adaptar-los tant a la Llei 27/2013, de 27 de desembre, de racionalització i sostenibilitat de l’Administració Local com a la Llei 15/2014, de 16 de setembre, de racionalització del Sector Públic i altres mesures de reforma administrativa. Igualment aprofitant l’avinentesa s’amplia l’àmbit d’actuació als municipis de la Tordera que ho sol·licitin, com ja han manifestat alguns. Es proposa canviar el nom actual pel de CONSORCI BESÒS TORDERA a partir de l’aprovació definitiva i entrada en vigor de la modificació. També s’actualitza el número de vots de la Diputació de Barcelona, que passa de 3 a 9 degut a l’augment de població, de més de 500.000 habitants, respecte d’aquells municipis de la província no inclosos a l’Àrea Metropolitana de Barcelona.

En relació amb els aspectes procedimentals cal tenir en compte que la modificació dels Estatuts dels Consorci, segons allò previst a l’article 322 del Reglament d’Obres, Activitats i Serveis dels Ens Locals, aprovat per Decret 179/1995, de 13 de juny, requereix l’acord del Consell Plenari, ratificat pels ens i les administracions que en formen part, acordada amb les mateixes finalitats que per a l’aprovació, de manera que els ens participants han de fer-ne una aprovació inicial i una altra de caràcter definitiu, posterior aquesta darrera al sotmetiment de l’expedient a informació pública pel període de 30 dies.

Vist l’article 322 del Reglament d’Obres, Activitats i Serveis dels Ens Locals, i els corresponents dels actuals Estatuts vigents.

Vist l’informe de Secretaria,

Es proposa al Ple l’adopció dels següents

ACORDS:

PRIMER.- RATIFICAR INICIALMENT l’expedient de modificació dels Estatuts del Consorci per a la Defensa de la Conca del riu Besòs (en endavant, un cop aprovada la modificació d’Estatuts definitivament i en vigor, CONSORCI BESÒS TORDERA) aprovat en sessió de Junta General del dia 10 de desembre de 2014, per tal d’adaptar-los a allò que disposa la Llei 27/2013, de 27 de desembre, de racionalització i sostenibilitat de l’Administració Local (LRSAL) i la Llei 15/2014, de 16 de setembre, de racionalització del Sector Públic i altres mesures de reforma administrativa, d’acord amb el text que s’incorpora com a ANNEX al present acord, formant-ne part del mateix a tots els efectes legals.

SEGON.- SOTMETRE l’expedient a informació pública pel termini de trenta dies hàbils a efectes de presentació d’al·legacions i reclamacions, mitjançant la inserció d’un anunci al BOP de Barcelona, al DOGC i al tauler d’edictes de l’entitat.

TERCER.- DONAR AUDIÈNCIA, de forma simultània, als interessats i a les entitats que han exercit la iniciativa.

QUART.- CONSIDERAR definitivament aprovat l’expedient de ratificació de la modificació dels Estatuts del Consorci per a la Defensa de la Conca del riu Besòs pel cas que durant el període d’informació pública no es presenti cap reclamació o suggeriment.

CINQUÈ.- FORMULAR encàrrec al Consorci per a la Defensa de la Conca del riu Besòs per tal que, actuant en nom i representació d’aquesta entitat, es procedeixi a la publicació dels corresponents anuncis d’aprovació inicial i definitiva, formuli el tràmit d’audiència als interessats, així com procedeixi a la publicació íntegra el text de la modificació dels Estatuts, definitivament aprovada en el Butlletí Oficial de la Província als efectes que preveu l’article 70.2 de la Llei 7/1985, de 2 d’abril, Reguladora de les Bases de Règim Local.

SISÈ.- DONAR TRASLLAT del present acord al Consorci per a la Defensa de la Conca del riu Besòs, als efectes escaients.”

L’afer es aprovat per unanimitat.

**9.- Proposta de ratificació de l’acord de la Junta de Govern Local 20 de novembre de 2014**

Per part del Sr. Secretari es dona lectura al següent acord de la Junta de Govern Local de data 20 de novembre de 2014, que es sotmet a ratificació plenària:

***“13- ADHESIÓ A L’AGÈNCIA DE RESIDUS DE CATALUNYA***

 *Per part del Sr. Alcalde, es dona compte a la Junta de Govern Local del conveni d’adhesió a l’Agència de Residus de Catalunya i la societat Ecovidrio i Ecoembes, corresponent al període 2013-2018, en el qual s’inclouen les condicions generals a aplicar a tots els municipis catalans que, voluntàriament, optin adherir-se al Sistema integrat de gestió d’envasos i residus d’envasos de vidre.*

 *La Junta, acorda per unanimitat:*

***Primer:*** *Adherir-se al conveni de col·laboració entre l’Agència de Residus de Catalunya i Societat Ecològica para el reciclat de los envases de vidrio (ECOVIDRIO/ECOEMBES), pel període 2013-2018, formalitzat en data 2 d’abril de 2014, acceptant les condicions i compromisos que s’estableixen en el propi conveni marc, inclosos tots els seus annexos.*

***Segon:*** *Facultar l’alcalde perquè subscrigui tots els documents que siguin necessaris per fer efectiu aquest acord.*

***Tercer:*** *Comunicar aquest acord a l’Agència de Residus de Catalunya.”*

El Sr. Cuch manifesta que desconeix les condicions d’aquesta adhesió i que el seu vot serà d’abstenció.

Posat l’afer a votació es aprovat per unanimitat, a excepció dels regidors de NIU que s’abstenen.

**10.- Proposta de reclamació de la responsabilitat de la Generalitat en el manteniment del Servei públic de les escoles bressol.**

Per part del Sr. Secretari es dona lectura a la proposta següent:

“PROPOSICIÓ DE MOCIÓ DEL GRUP MUNICIPAL DEL PARTIT DELS SOCIALISTES DE CATALUNYA AL PLE DE L’AJUNTAMENT DE CÀNOVES I SAMALÚS, PER A RECLAMAR LA RESPONSABILITAT DE LA GENERALITAT EN EL MANTENIMENT DEL SERVEI PÚBLIC DE LES ESCOLES BRESSOL MUNICIPALS

*El Grup Municipal Socialista* ***EXPOSA:***

*El Projecte de pressupostos de la Generalitat de Catalunya per al 2015, aprovat pel Govern i presentat al Parlament el 2 de desembre de 2014, no contempla cap partida destinada al finançament de les escoles bressol municipals.*

*Al respecte, l’actual marc normatiu referent a l’educació dels 0 als 3 anys a Catalunya el desenvolupen dues lleis aprovades pel Parlament: la Llei 5/ 2004 de llars d’infants de qualitat i la Llei 12/2009 de 10 de juliol d’Educació, en els quals es regula la plena responsabilitat de la Generalitat en la creació i el sosteniment de les escoles bressol municipals i la col·laboració dels ajuntaments en la construcció dels equipaments i la gestió d’aquest servei públic.*

*Aquesta col·laboració del món local en la creació de l’actual xarxa pública de país va ser aprovada a través de la Llei 5/ 2004 de llars d’infants de qualitat on s’establia l’objectiu de crear 30.000 noves places atenent a la Iniciativa Legislativa Popular que reclamava aquesta oferta pública. La contribució dels ajuntaments va ser fonamental per assolir la voluntat ciutadana i va superar en escreix el nombre de noves places.*

*En aquests moments, malgrat la gravetat de la manca de finançament de la Generalitat, són 546 els ajuntaments que compten amb aquest servei educatiu públic oferint a les famílies més de 57.000 places (en 929 centres) per atendre aquesta etapa educativa tan cabdal per al desenvolupament personal i per a l’èxit de l’infant en el seu posterior ensenyament obligatori, així com per al suport a la dona i l’acompanyament educatiu a les famílies.*

*És per això que cal reprendre com a objectiu de primer ordre el lideratge, la promoció i la coresponsabilitat de totes les administracions públiques, respecte a aquesta etapa educativa. Per responsabilitat de país, no s’hi val a deixar aquesta etapa educativa solament en mans de les administracions locals o a la lliure competència del mercat. L’administració educativa del nostre país -el Departament d’Ensenyament- no pot restar al marge d’aquesta qüestió si no vol incórrer en una inacció sobre una de les seves competències directes.*

*El compromís històric del Govern Autonòmic amb el món local, per al sosteniment de les escoles bressol de titularitat municipal, existia molt abans dels acords parlamentaris. Així l’any 2001 la Conselleria d’Ensenyament col·laborava amb 600.-€ i, posteriorment, va signar amb les Entitats Municipalistes tres Acords Marcs per formalitzar la contribució econòmica amb tots els municipis per un igual, en funció d’uns mòduls econòmics per cada plaça: Acord Marc de 21 de gener de 2002 (1.400.-€/plaça/funcionament/any), Acord Marc de 14 de febrer de 2005 (1.800.-€/plaça/funcionament/any i 5.000.-€/plaça/creada) i Acord Marc de 19 de novembre de 2010 (1.800.-€/plaça/funcionament/any) vigent fins al 31 de desembre de 2011.*

*A estat en aquests darrers anys, a partir del 2012, quan el Departament d’Ensenyament va decidir reduir un 51% la seva aportació (de 1.800.-€ a 875.- €) i quan va decidir diferir el pagament d’aquests imports “retallats” a les diputacions (a partir del curs 2012-13) la qual cosa ha generat desigualtats territorials (el cost plaça s’ha finançat de diferent manera en funció de la dotació provincial) i el trasllat exclusiu del finançament al món local.*

*Aquesta realitat es contradiu amb els acords parlamentaris ja que els Pressupostos aprovats pel Parlament de Catalunya hi ha anat constant, al llarg dels darrers anys, una partida finalista destinada a les “llars d’infants de titularitat municipal”. Així, el pressupost 2012 es va aprovar amb una partida de 47M d’euros, el 2013 es va prorrogar el pressupost (per tant, amb el mateix import de 47M d’euros) i al 2014 el Parlament va destinar 45M d’euros per a les places de les escoles bressol dels ajuntaments.*

*Per aquests motius el Ple de l’Ajuntament de Cànoves i Samalús*

***ACORDA****:*

***PRIMER.-*** *Instar al Govern de la Generalitat, com a Comunitat Autònoma amb competència plena en matèria d’educació, el manteniment de l’actual xarxa pública de llars d’infants municipals atenent a la seva responsabilitat institucional.*

***SEGON.-*** *Demanar al Govern de Catalunya la restitució immediata de la partida pressupostària finalista del Departament d’Ensenyament per al finançament del servei públic d’escoles bressol municipals, per tal de cobrir com a mínim un mòdul econòmic de 1.600.-€ per plaça/funcionament/any, i comprometre's a augmentar-ho progressivament fins als 1.800.-€ plaça/funcionament/any.*

***TERCER.-*** *Reclamar a la conselleria d’Ensenyament el restabliment dels pertinents convenis, segons el que estipula la Llei d’Educació de Catalunya, incorporant una estabilitat temporal i la corresponent clàusula de garantia de compliment dels compromisos de pagament, per garantir la prestació del servei en les llars d’infants de titularitat municipal.*

***QUART.-*** *Sol·licitar a la conselleria d’Ensenyament el restabliment de la convocatòria de beques amb la finalitat de garantir la igualtat d’oportunitats i l’equitat en l’accés al servei.*

***CINQUÈ.-*** *Garantir a les administracions locals el pagament dels deutes pendents derivats de les despeses realitzades en concepte de funcionament i places, despesa que correspon a la Generalitat, d’acord amb la petició formalitzada pel Fòrum d’Alcaldes i Alcaldesses per l’Educació a Catalunya.*

***SISÈ.-*** *Reclamar a la Generalitat quina ha estat la destinació dels 139 milions d’euros dels exercicis 2012, 2013 i 2014, anys en els que la conselleria d’Ensenyament tenia assignada una partida finalista per aquests centres sense que s’executés cap via de finançament.*

***SETÈ.-*** *Notificar l’acord d’aquest Ple a la Conselleria d’Ensenyament, a la Mesa del Parlament i el grups presents al Parlament de Catalunya, a les entitats municipalistes del país, les associacions educatives i AMPA del municipi.”*

Manifesta el Sr. Alcalde que aquesta proposta es oberta a tots els grups que si vulguin adherir. Explica el Sr. Alcalde que el finançament de les escoles bressol de caràcter públic es fa amb aportacions de l’Ajuntament, de la Generalitat i dels propis pares, però que si manca una de les tres, no es viable i que la Generalitat, pel que es veu, no considera que poder mantenir obertes les escoles bressol sigui un tema prioritari, cosa que no es certa si es vol poder conciliar la vida familiar i laboral i afegeix que aquesta es una situació de perill a tota Catalunya. La regidora Sra. Aguilera manifesta que la Generalitat tampoc ha pagat a l’Ajuntament la inversió feta en el camí d’accés i millora de l’aparcament i que s’ha passat de 1.800 € per nen a 875, que a més, els paga la Diputació.

El regidor Sr. Jurado manifesta que s’adhereix a la proposta del PSC

El regidor Sr. Cusell manifesta que el seu grup s’hi pot adherir si es fan les següents modificacions:

On diu ” *en el seu posterior ensenyament obligatori, així com per al suport a la dona”* ***hauria de dir “en el seu posterior ensenyament obligatori, així com per al suport a les famílies”****; On diu:* “*atenent a la seva responsabilitat institucional”,* ***hauria de dir “atenent a la seva coresponsabilitat institucional.”;*** *En el punt cinquè de la part resolutiva,* ***afegir “durant el 2015”****; On diu:”* *per tal de cobrir com a mínim un mòdul econòmic”,* ***hauria de dir “per tal de cobrir com a mínim un terç del cost”.***

*La regidora Sra. Dols manifesta que s’hi adhereix i que també està d’acord amb les modificacions proposades pel grup d’ERC*

*El regidor del grup municipal de NIU manifesta que també s’hi adhereix i es pregunta si serà sostenible amb nomes 875 € per nen.*

*La proposta, amb les modificacions introduïdes pel grup d’ERC, es aprovada per unanimitat.*

**11.- Afers Urgents**

No se’n presenten.

**12.- Precs i preguntes.**

Seguidament es dona lectura a les preguntes presentades pel grup municipal de NIU. En negreta es fan constar les respostes que es donen.

1.- Hem vist que s’estan fent obres a l’exterior del Local de Ca L’Esmandia, ens poden explicar de què es tracta? De quin pressupost parlem per fer aquestes obres?

**La regidora Sra. Aguilera manifesta que hi havia un problema d’humitats i que també s’han tret plantes d’acord amb l’associació.**

2.- Hem pogut veure a diferents punts de la lluminària del Municipi, treballadors amb una cistella. S’hi està fent algun tipus de manteniment? Suposa cap mena de cost a l’Ajuntament?

**La regidora Sra. Aguilera manifesta que no és un problema de les lluminàries sinó dels cables entre elles i que el cost que té és el del lloguer de la cistella. El Sr. Cuch pregunta si es farà també al voltant de l’església manifestant la Sra. Aguilera que si i que la empresa ha de venir d’acabar de fer lo últim que queda.**

3.- La rotonda d’entrada al poble i direcció Llinars pujant des de Cardedeu, no disposa d’enllumenat fa mesos, a què és degut?

**Manifesta la Sra. Aguilera que es a causa d’un llamp i que es va fondre el quadre de comandaments però que ara ja està arreglant i que cal fer un butlletí nou.**

4.- S’han col·locat diferents contenidors arreu del Municipi amb els seus corresponents punts de reciclatge. L’accés per llençar el teu reciclatge a l’interior és una mica complicat segons ens diuen els veïns, fins i tot les gomes dels contenidors de plàstic van desapareixent per fer més ampla l’obertura. Tenim pensada alguna mesura per facilitar aquest accés i així no trobarem els contenidors de rebuig amb tota mena de coses, o bé escampades per terra?

**La regidora Sra. Aguilera manifesta que es cert que s’han tret algunes gomes i que s’està mirant la millor manera d’arranjar el problema. Afegeix el Sr. Alcalde que al començament sempre sorgeixen problemes però que el reciclatge, amb aquest nou sistema ha pujat molt el que esperem ens permeti baixar el rebut de recollida. Explica que de l’ant 2014 al 2015 s’ha doblat la quantitat en reciclatge. Afegeix que aquesta nova modalitat serveis per no haver-se de desplaçar a llençar el reciclatge i que cal seguir en aquesta línia tenint en compte que som reserva de la biosfera i formem part de la UNESCO afegint que el cost del Consorci era de 74.000 € i aquesta serà un altre forma de buscar la forma de rebaixar el rebut.**

5.- Des de principis d’aquest any 2015, els veïns del nostre Municipi han pogut comprovar que quan van a la deixalleria no tenen cap tipus de bonificació, ens poden explicar quin és el motiu? Quins avantatges tenim els veïns i veïnes de Cànoves i Samalús amb el nou servei de recollida d’escombraries?

**El Sr. Cuch retira aquesta pregunta per donar-la ja per contestada.**

6.- Ens poden fer cinc cèntims de la situació que tenim amb el berenador de Samalús?

**El Sr. Alcalde manifesta que té coneixement de que l’Ajuntament de La Garriga ha presentat recurs d’alçada a la Generalitat. El Sr. Cuch pregunta si te res a veure amb l’arranjament del camí de Can Lluch, contestant la Sra. Aguilera que no i que s’ha fet a petició del propietari de la finca i que era un perill.**

7.- Perquè s’ha fet un afegit al CAP (Centre d’Assistència Primària) i amb quina finalitat?

**El Sr. Cuch retira aquesta pregunta.**

8.- Vam veure la brigada municipal treballant a Can Joan Guri, tenim entès que aquest habitatge ha passat a ser del Municipi de Cardedeu. Quina feina ha fet la brigada? Per quin motiu i quin cost ha representat?

**La regidora Sra. Lourdes manifesta que s’ha fet un petit planer per col·locar els contenidors. El Sr. Alcalde intervé per explicar que ha tingut una reunió amb l’Alcaldessa de Cardedeu per veure la forma de que ambdós POUMs no es contradiguin i la finca segueixi essent de Cànoves.**

9.- En els darrers mesos hem vist que es fan moltes reformes al nostre Municipi (exterior Local Ca l’Esmandia, terrat Local de Cànoves, condicionament d’espai pels contenidors). Tenint en compte que no hem aprovat el pressupost 2015, ens poden detallar el cost d’aquestes reformes? Aquesta despesa com afectarà a la resta de l’exercici 2015?

**La regidora Sra. Aguilera manifesta que no afectarà al pressupost perquè es fa tot via subvencions, concretament una darrera de la Diputació de Barcelona de prop de 80.000 €.**

10.- Ens poden explicar com estan les negociacions amb el Bisbat per l’ús municipal de la Rectoria?

**Manifesta la Sra. Aguilera que creu que van per bon camí però que de moment no pot avançar res en concret.**

11.- El passat mes de febrer, els veïns de Ca l’Esmandia, en Assemblea, van aprovar la nova Junta de Corporació per arreglar els carrers en que l’Ajuntament també hi té representació. Ens poden dir quins suports administratius i econòmics tenen pensat donar des de l’Ajuntament?

**El Sr. Alcalde manifesta que en el sistema de cooperació ha de ser l’administració qui porti tot el pes de la tramitació administrativa i, per tant, també de l’execució de les obres, però que es farà tot sempre amb l’acord de l’Associació administrativa de cooperació que representa al veïns.**

12.- Dies enrere vam veure treballadors de la Brigada Municipal fora d’horari laboral treballant a una casa particular amb l’uniforme de l’ajuntament, és una pràctica habitual?

**El Sr. Alcalde manifesta que no i que els treballadors de la brigada tenen un vestidor per canviar-se quan acaben la seva jornada.**

Seguidament es dona lectura a les preguntes presentades pel grup municipal de NIU. Es fan constar amb negreta les respostes que es donen.

1) En data 27 de gener vam presentar un escrit referent al nou servei de recollida d’escombraries. Parlàvem de queixes manifestades per veïns i veïnes sobre a) manca d’informació prèvia a la retirada / recanvi / desplegament de contenidors, b) queixes sobre la tipologia de 4 tipus de contenidors (plàstic, vidre, orgànic i paper), c) manca d’ubicació del contenidor d’oli, d) manca d’un altre punt-a part de l’Ajuntament- de recollida de piles i e) “desaparició”, per canvi de sistema, de la bonificació en el pagament de les taxes per a la presentació del servei de gestió de residus municipals, sense que hagués passat per Ple la modificació de l’Ordenança fiscal reguladora.

A principi de setmana ens ha arribat la informació sobre la implantació de la recollida de residus urbans a Cànoves i Samalús, exhaustiva. Amb tot, ens queden unes preguntes per respondre:

* 1. On s’ubicarà el contenidor d’oli?

**La Sra. Aguilera manifesta que a tots els locals i també al poble de Samalús.**

* 1. Hi haurà alguna altra alternativa per a les piles, per no dir dels residus de les impressores (cartutxos de tinta) o bombetes?

**Contesta la Sra. Aguilera que s’estan mirant formules alternatives.**

1.3. Se’ns pot explicar la “desaparició” de la bonificació en el pagament de les taxes de recollida? No troben que cal recuperar l’incentiu per la tria i la selecció que moltes persones feien?

 **Afegeix el Sr. Cusell que es tenia que haver modificat la ordenança fiscal i buscar la forma de que els veïns tinguin un al·licient per reciclar.**

2) En la rotonda que hi ha a l’entrada sud del municipi, on s’ajunten la carretera BV-5108 que ve de Cardedeu amb la se Sant Antoni, no hi ha il•luminació suficient a la nit. Quines mesures s’han pres perquè millori?

 **El Sr. Cusell la dona per contestada i la retira.**

3) En les rotondes d’aquesta mateixa carretera, més cap a Cardedeu, a les entrades de les Pungoles i a la vorera de Can Carro, s’han instal·lat uns cercles de ferro, perillosos en cas d’accident de moto o de bicicleta. Encara que quedin fora de l’àmbit municipal, poden afectar a conductors i conductores del nostre municipi. Podem fer arribar aquesta preocupació a la Diputació?

**Manifesta el Sr. Alcalde que ho traslladarà a l’Ajuntament de Cardedeu i a la Diputació de Barcelona. El Sr. Cusell manifesta que fa aquest prec perquè molts veïns li han comentat.**

4) Com venim reclamant fa anys, i vam recordar en el Ple del mes de juny de 2014, continuem amb el problema de la velocitat amb la qual passen cotxes i moto per la carretera de Sant Antoni de Vilamajor a la Garriga, en el tram de la Rosaleda. Quina solució hi pensen donar?

**La regidora Sra. Aguilera manifesta que la Diputació es contraria ha posar bandes de reducció de la velocitat però que s’està insistint per trobar una solució.**

5) En el Ple del 27 de desembre de 2011 i posteriorment en el Ple del 4 d’abril de 2013, fèiem la pregunta següent: “A l’entrada i la sortida de l’escola, en moments puntuals, es produeix l’estacionament de vehicles de manera incorrecta a banda i banda de l’avinguda Josep Crous per part d’alguns pares i mares.

Es pensa regular aquesta situació per a millorar la seguretat viària? Quines mesures s’han pres i quines falten per prendre? Si bé hem de reconèixer que hi hagut millores, encara es produeix l’aparcament incorrecte en moments puntuals...”

**La regidora Sra. Aguilera manifesta que es difícil perquè hi ha nomes un policia i no pot estar a dalt i a baix alhora. El Sr. Alcalde afegeix que és un problema a tot arreu i que a la sortida i entrada dels col·legis sempre hi ha gent que no aparca de forma correcta.**

6) Diverses modificacions legals (reforma fiscal, llei de transparència) compten una sèrie de noves obligacions per a les entitats no lucratives (impost de societat, comptabilitat per partida doble d’acord amb el Pla General Comptable d’associacions i fundacions catalanes...). Com fan altres ajuntaments, pensa l’Ajuntament de Cànoves i Samalús oferir alguna sessió informàtica per a les entitats?

**Afegeix el Sr. Cusell que hi ha ajuntaments que ho fan a traves de gestories. El Sr. Alcalde manifesta que no li agrada aquesta reforma que s’ha fet i que si cal, el Sr. Secretari, pot fer unes reunions informatives.**

I no havent més assumptes a tractar, per part de l’Alcaldia s’aixeca la sessió a les 22.00 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.